Гадел имтихан ни күрсәтә?

	Россиядәге чыгарылыш сыйныф укучылары инде быел икенче тапкыр БДИны кырыс шартларда бирергә әзерләнәләр. Күчерүсез имтихан бирү тәҗрибәсе үткән ел мәктәпләрнең 35 процентында сыналып каралды: имтихан реаль вакыт режимында видеокүзәтү астына алынды. 	 Быел Рособрнадзор кырыс күзәтү астына алынган мәктәпләр санын ике тапкыр арттырырга җыена. Бу хакта оешманың җитәкчесе Сергей Кравцов 23 мартта игълан итте. Үтән ел Арча укучылары имтиханны гадел шартларда биреп карады. Күр­сәткечләр, билгеле, байтак түбәнәйде, әмма иң мө­һиме, балалар имтиханга әзер­ләнеп килергә кирәк икәнен аңлады. Тагын бер нәрсәне билгеләп үтәргә кирәк: урлашу перс­пек­ти­ва­сының юкка чыгуы стресс күләмен киметте, беренче тапкыр барлык укучылар да имтиханны тыныч шартларда бирә алдылар. Быел исә федераль күзәтү­челәр кулында портатив видеокамералар да булачак икән, бу инде имтихан барышын бер-ике ноктадан гына түгел, күзәтүче булган җир­дә төрле урыннардан төше­рергә мөм­кин­лек бирәчәк, ауди­ториядән тыш та “видеога төшү” ихтималы барлыкка киләчәк. 
	Рәшит ФӘТХРАХМАНОВ	
Ватаным Татарстан

	№ 45 | 08.02.2015	


